ཚང་མས་མཁྱེན་གསལ་ལྟར་འབྲུག་པ་ཨ་མི་རི་ཀའི་སློབ་མ་དང་གྲོགས་པོ་མཉམ་ང་ཚོས་ཆོས་འབྲེལ་ཟམ་མོ་ཞིག་ད་ལྟ་བསྒྲུབས་ཙམ་རེད།ཨ་མི་རི་ཀའི་ཁུལ་དུ་སློབ་མ་མང་པོ་ཞིག་ཡོད་སྣང་མ་བྱུང་བས་ད་ལམ་ཉམས་ལེན་ལ་གཞོལ་བའི་སློབ་མ་མང་པོ་མཐོང་ནས་དགའ་པོ་བྱུང༌།སློབ་མ་རྣམ་དག་གིས་འཁོར་ཡུག་དགེ་མཚན་ཅན་བསྐྲུན་པ་དང༌།དེ་ནི་ངག་བཅད་ཀྱི་སྡོམ་པ་ལ་བརྟེན་ནས་བྱུང་བར་སེམས།གལ་ཏེ་ང་ཚོས་ཉིན་གཅིག་ལ་ཆུ་ཚོད་གཅིག་ངག་བཅད་བྱས་ནས་སྡོད་ཐུབ་ན་རང་རྒྱུད་ཀྱི་རྣམ་དཔྱོད་ད་ལྟ་ལས་ལྷག་པ་རྟོགས་ཐུབ་ངེས་རེད།ང་ཚོས་རྒྱུན་དུ་གཞན་སྐྱོན་གླེང་རྒྱུར་དུས་ཚོད་མང་པོ་ཆུད་ཟོས་གཏོང་གི་ཡོད་ཅིང༌།དེ་དང་མཉམ་དུ་རང་གི་ནུས་སྟོབས་ཀྱང་ཆུད་ཟོས་གཏོང་གི་ཡོད།མི་གཞན་གྱི་སྐྱོན་རྐྱང་རྐྱང་གླེན་བཞིན་དུ་མི་དེ་ཚོས་མ་འཚོར་བའི་རེ་བ་བྱེད་པ་ནི་བྱབ་ཆུང་རེད།གང་ཡིན་ཟེར་ན།སྐད་ཆ་རིམ་བཞིན་ཁྱབ་ནས་མཐའ་མ་རང་ཉིད་གྲོགས་མེད་ཁེར་རྐྱང་ལུས་ཀྱི་རེད།དེ་འདྲ་སོང་ཙང༌།ཁྱེད་ཚོ་ཁ་ཕྱི་ལ་སློག་ཏེ་བལྟ་མཁན་ཚོས་གོ་སྐབས་འདི་ཟིན་ནས་ཁ་ནང་ལ་བསྐོར་ནས་རང་རྒྱུད་ལ་བརྟགས་དགོས།རང་རྒྱུད་ཡར་རྒྱས་ཕྱིན་ན་ཕྱིའི་གནས་སྟངས་རང་བཞིན་གྱིས་ཡར་རྒྱས་འགྲོ་གི་རེད།